Põlva Vallavalitsuse 09.01.2019. a 
korralduse nr 2-3/6 "Ettevõtlustoetuse 
andmise korra rakendamiseks vajalike 
dokumendivormide kinnitamine"
Lisa 2

ETTEVÕTLUSTOETUSE KASUTAMISE LEPING

Põlvas						   /kuupäev vastavalt digiallkirjastamise kuupäevale/

Põlva Vallavalitsus (edaspidi Omavalitsus), mida põhimääruse alusel esindab ______________ ja _______________, (edaspidi Toetuse saaja), mida põhikirja alusel esindab _______________  (edaspidi eraldi nimetatud pool ning koos ja ühiselt nimetatud pooled) sõlmisid ettevõtlustoetuse kasutamise lepingu (edaspidi leping) järgnevas:

1. Lepingu üldsätted 
1.1. Käesoleva lepingu lahutamatud osad on selle lisad, milles lepitakse kokku lepingu sõlmimise ajal ja pärast lepingu sõlmimist ning mis moodustavad koos lepinguga ühtse tervikliku kokkuleppe poolte vahel.
1.2. Lepingu sõlmimisel ja täitmisel lähtuvad pooled Toetuse saaja esitatud taotlusest (s.h projekti kirjeldus ja eelarve).
1.3. Lepingu sõlmimisega nõustub Toetuse saaja täitma kohustusi, mis on sätestatud Põlva Vallavolikogu 20. detsembri 2018. a määruses nr 1-2/59 "Ettevõtlustoetuse andmise kord" (edaspidi kord). 
1.4. Toetuse andmise aluseks on Põlva Vallavalitsuse __. _____ 20__. a korraldus nr ____ "Ettevõtlustoetuse andmine".

2. Lepingu eesmärk ja ese
2.1. Lepingu eesmärk on määrata kindlaks Põlva valla eelarvelistest vahenditest antava ettevõtlustoetuse (edaspidi toetus) kasutamise tingimused ning poolte õigused ja kohustused.
2.2. Omavalitsus eraldab Toetuse saajale ______________ eurot uute töökohtade loomiseks ettevõtlustoetuse eelarves (edaspidi toetuse eelarve) näidatud abikõlblike kulude katmiseks.
2.3. Uus töökoht on Toetuse saaja loodav täistööajaga töökoht, mida ei ole toetuse abikõlblikkuse perioodile eelnenud 12 kuu jooksul Toetuse saaja ega temaga tulumaksuseaduse mõistes seotud äriühingus varem olnud, sh ei ole töötaja eelnenud 12 kuu jooksul olnud töösuhtes Toetuse saaja ega temaga tulumaksuseaduse mõistes seotud äriühinguga. Uueks töökohaks ei loeta töökohta, mille Toetuse saaja on loonud teise äriühingu või selle osa ülevõtmise või omandamise teel.
2.4. Kui Toetuse saaja on käibemaksukohustuslane, võetakse projekti maksumus arvesse ilma käibemaksuta. Kui Toetuse saaja ei ole käibemaksukohustuslane, võetakse projekti maksumus arvesse koos käibemaksuga.

3. Lepingu hind ja tasumine
3.1. Lepingu hinnaks on _________ eurot.
3.2. Omavalitsus tasub punktis 3.1. nimetatud summa Toetuse saaja arvelduskontole _______________ 21 kalendripäeva jooksul pärast Toetuse saaja poolt projektiga seotud omafinantseeringu teostamist tõendavate abikõlblike kulude kulu- ja maksedokumentide ja allkirjastatud vahearuande või lõpparuande esitamist. 

4. Lepingu jõustumine ja tähtaeg 
4.1. Leping jõustub allkirjastamisest ja kehtib kuni lepingujärgsete kohustuste täitmiseni.

5. Poolte õigused
5.1. Toetuse saajal on õigus:
5.1.1. saada toetust lepingus kokku lepitud tingimuste täitmisel;
5.1.2. saada Omavalitsuselt lepingu täitmisega seotud teavet.
5.2. Omavalitsusel on õigus:
5.2.1. kontrollida toetuse ja omafinantseeringu kasutamist;
5.2.2. nõuda taotluses sisaldunud projekti kestuse, tegevuste, eesmärkide ja kulude kohta lisaandmete ja -dokumentide esitamist, mis tõendavad projekti nõuetekohast elluviimist ja Toetuse saaja kohustuste nõuetekohast täitmist;
5.2.3. kinnitada nõuetele vastav vahearuanne ja/või lõpparuanne või jätta nõuetele mittevastav lõpparuanne kinnitamata ning nõuda toetuse saajalt lisaandmete ja/või -dokumentide esitamist. Kui toetuse saaja ei esita nõutavaid andmeid või dokumente, on Omavalitsusel õigus jätta toetus välja maksmata ja leping ühepoolselt lõpetada;
5.2.4. peatada toetuse väljamaksmine, kui Toetuse saaja rikub korras ette nähtud tingimusi või kaldub muul viisil kõrvale taotluses või lepingus sätestatust kuni rikkumise kõrvaldamiseni;
5.2.5. kontrollida soetatud vara säilimist ja sihtotstarbelist kasutamist vähemalt kahe aasta jooksul arvates lepingu sõlmimisest;
5.2.6. vähendada väljamakstava toetuse suurust proportsionaalselt Toetuse saaja omafinantseeringu vähenemisega alla lepingus ettenähtud määra;
5.2.7. jätta toetus välja maksmata juhul, kui Toetuse saaja ei esita kaheksa kuu jooksul lepingu sõlmimisest lõpparuannet, millele on lisatud toetuse kasutamist tõendavad abikõlblike kulude dokumendid ja sõlmitud töölepingud;
5.2.8. esitada nõudeavaldus toetuse proportsionaalseks tagastamiseks juhul, kui Toetuse saaja projekti eelarve väheneb alla lepingus ettenähtud määra;
5.2.9. kolme aasta jooksul arvates lepingu sõlmimisest esitada Toetuse saajale nõudeavaldus toetuse tagastamiseks täies mahus, kui Toetuse saaja rikub korras, toetuse taotluses või lepingus sätestatud tingimusi;
5.2.10. kolme aasta jooksul arvates lepingu sõlmimisest esitada nõudeavaldus toetuse tagastamiseks, kui Toetuse saaja suhtes algatatakse pankrotimenetlus.
5.2.11. nõuda Toetuse saajalt viivist 0,05% tasumisele kuuluvast summast iga viivitatud päeva eest juhul, kui toetuse saaja ei pea kinni lepingu punktis 5.2.8.-5.2.10. toodud juhtudel esitatud toetuse tagastamise nõudes määratud tähtajast.

6. Poolte kohustused
6.1. Toetuse saaja kohustub:
6.1.1. kasutama toetust vastavuses taotluse, korra ja lepinguga;
6.1.2. looma vähemalt __ uut töökohta kaheksa kuu jooksul arvates otsuse tegemisest toetuse andmise kohta ja sõlmima töötajatega tähtajatud töölepingud. Loodud uued töökohad peavad säilima vähemalt kahe aasta jooksul arvates uue töötajaga töölepingu sõlmimise kuupäevast;
6.1.3. tagama toetuse eelarves ettenähtud omafinantseeringu, mis peab moodustama vähemalt 50% abikõlblikest kuludest;
6.1.4. taotlema Omavalitsuselt eelnevat kirjalikku nõusolekut toetuse eelarve muutmiseks, mis ületab 30% eelarve mahust. Toetuse eelarve muudatused vormistatakse lepingu lisana;
6.1.5. esitama allkirjastatud toetuse lõpparuande Omavalitsusele kuue kuu jooksul lepingu sõlmimisest;
6.1.6. lisama toetuse lõpparuandele toetuse kasutamist tõendavad abikõlblike kulude dokumendid ja sõlmitud töölepingud;
6.1.7. esitama omafinantseeringu tegemise ja toetuse kasutamise tõendamisel ainult raamatupidamise algdokumente ning pangaülekande tegemist tõendavaid kuludokumente;
6.1.8. võimaldama Omavalitsusel kontrollida projekti elluviimist ja toetuse kasutamise vastavust taotlusele, korrale ja lepingule, sh teha paikvaatlust ja kontrollida esitatud andmete õigsust;
6.1.9. kolme aasta jooksul lepingu sõlmimisest viivitamata kirjalikult informeerima Omavalitsust kõigist esitatud andmete muudatustest ja/või asjaoludest, mis mõjutavad või võivad mõjutada Toetuse saajal oma kohustuste täitmist. Muu hulgas on Toetuse saaja kohustatud Omavalitsust viivitamata ettevõtte või selle osa ja nendega seonduvate asjade või õiguste üleandmise otsuse vastuvõtmisest või pankrotimenetluse algatamisest;
6.1.10. tagama projekti eesmärgi saavutamiseks vajaliku vara säilimise ja sihtotstarbelise kasutamise ettenähtud tingimustel vähemalt kahe aasta jooksul lepingu sõlmimisest ning mitte andma toetuse kaasabil soetatud põhivara kolmandate isikute kasutusse;
6.1.11. maksma tagasinõutava toetuse nõudeavalduses märgitud summas ja tähtpäevaks Omavalitsuse arvelduskontole;
6.1.12. tagastama Omavalitsuse nõudmisel toetuse kas osaliselt või täielikult nõudeavalduses märgitud summas ja tähtpäevaks, kui kuue kuu jooksul lepingu sõlmimisest on uusi töökohti loodud vähem kui punktis 6.1.2. kokku lepitud;
6.1.13. teavitama Omavalitsust 21 päeva jooksul sellest, kui sõlmitud uued töölepingud lõpetatakse varem kui kahe aasta jooksul nende sõlmimisest, ning tagastama saadud toetuse osaliselt või täielikult juhul, kui Toetuse saaja ei ole kahe kuu jooksul eelmainitud töölepingute varasemast lõpetamisest sõlminud uusi töölepinguid;
6.1.14. säilitama lepingu lõppemiseni lepingu täitmisega seotud dokumendid seaduses sätestatud korras;
6.1.15. täitma teisi õigusaktides sätestatud kohustusi.
6.2. Omavalitsus kohustub:
6.2.1. toetuse üle kandma punktis 3.2. nimetatud tähtaja jooksul.

7. Lepingu muutmine ja lepingust taganemine 
7.1. Lepingu muutmine toimub poolte kokkuleppel ja vormistatakse kirjalikult ning jõustub allkirjastamisel.
7.2. Omavalitsus võib lepingut ühepoolselt muuta, kui sellele kohalduvaid õigusakte (sh valla eelarvet) muudetakse oluliselt.
7.3. Omavalistus võib lepingust ühepoolselt taganeda ja/või nõuda toetuse osalist või täielikku tagastamist, kui esineb vähemalt üks järgmistest asjaoludest:
7.3.1 Toetuse saaja ei ole lepingus määratud tähtaja jooksul esitanud Omavalitsusele omafinantseeringu tegemist tõendavaid abikõlblike kulude kuludokumente ja/või nende koopiaid;
7.3.2. Toetuse saaja ei täida lepingus või õigusaktides sätestatud kohustusi ja/või ei kasuta toetust sihtotstarbeliselt, ettenähtud tingimuste järgi.
7.4. Lepingu lõppemine ei mõjuta enne lepingu lõppemist tekkinud kohustuste täitmist.

8. Teated
8.1. Kõik pooltevahelised teated seoses lepingu täitmisega esitatakse teisele poolele kirjalikult poolte lepingus fikseeritud aadressidel või mõnel muul aadressil, mida üks pool on teisele poolele kirjalikult teatavaks teinud. Kiireloomulistel juhtudel võidakse teated edastada elektronpostiga.
8.2. Kõik pooltevahelised teated loetakse üle antuks kirja või elektronposti kättesaamisest või allkirja vastu üleandmisel teise poole esindajale.

9. Poolte esindajad
9.1. Omavalitsuse vastutav isik lepingu täitmisel ja järelevalve teostamisel on ______________, tel __________, e-post _____________.
9.2. Toetuse saaja vastutav isik lepingu täitmisel on ____________, tel _____________, e-post ____________.

10. Lõppsätted
10.1. Lepingus reguleerimata juhtudel juhindutakse Eesti Vabariigi kehtivatest seadustest ja teistest õigusaktidest.
10.2. Lepingust tulenevad vaidlused lahendatakse poolte kokkuleppel, kui see osutub võimatuks, lahendatakse vaidlused Tartu Maakohtus.
10.3. Leping on sõlmitud digitaalselt.

11. Poolte andmed

Omavalitsus	Toetuse saaja

/allkirjastatud digitaalselt/	/allkirjastatud digitaalselt/

_____________________	_____________________
Vallavanem	Juhatuse liige
Põlva Vallavalitsus	_____________________
Kesk 15, 63308 Põlva	_____________________
tel 799 9470	tel ___________________
e-post info@polva.ee	e-post ________________
registrikood 75038581	registrikood___________

ETTEVÕTLUSTOETUSE KASUTAMISE VAHEARUANNE
TÄIDAB VALLAVALITSUS		
Aruande registreerimise kuupäev ja number		
Aruande aksepteerimise kuupäev		

TÄIDAB ARUANDE ESITAJA		
Toetuse saaja nimi ja registrikood		
Aruande esitaja ees- ja perekonnanimi		
Aruande esitaja kontaktandmed (telefon, e-post)		
Toetuse andmise lepingu number		
Jrk nr	Kululiik vastavalt taotluses esitatud kululiigile	Arve number	Arve kuupäev	Summa 
km-ta	Käibemaks (EUR)	Summa 
km-ga	Makse saaja	Makse-
korralduse number	Makse-
korralduse kuupäev	Põlva valla toetus (EUR)	Oma-finantseering (EUR)	
1.												
2.												
3.												
4.												
5.												
	(vajadusel lisa ridu)											
KOKKU (EUR)	EUR	EUR	EUR	KOKKU (EUR)	EUR	EUR	

KINNITAN, ET ARUANDES ESITATUD ANDMED ON ÕIGED.	
Toetuse saaja (allkirjaõigusliku isiku nimi, allkiri, kuupäev)

Aruanne esitatakse Põlva Vallavalitsusele kas digitaalselt allkirjastatuna e-posti aadressile info@polva.ee või paberkandjal allkirjastatuna aadressile Kesk 15, 63308 Põlva.

ETTEVÕTLUSTOETUSE KASUTAMISE LÕPPARUANNE

TÄIDAB VALLAVALITSUS		
Aruande registreerimise kuupäev ja number		
Aruande aksepteerimise kuupäev		

TÄIDAB ARUANDE ESITAJA		
Toetuse saaja nimi ja registrikood		
Aruande esitaja ees- ja perekonnanimi		
Aruande esitaja kontaktandmed (telefon, e-post)		
Toetuse andmise lepingu number		
Vahearuanne 	On esitatud vahearuanne   
Vahearuannet ei ole esitatud 	
Jrk nr	Kululiik vastavalt taotluses esitatud kululiigile	Arve number	Arve kuupäev	Summa 
km-ta	Käibemaks (EUR)	Summa 
km-ga	Makse saaja	Makse-
korralduse number	Makse-
korralduse kuupäev	Põlva valla toetus (EUR)	Oma-finantseering (EUR)	
1.												
2.												
3.												
	(vajadusel lisa ridu)											
KOKKU (EUR)	EUR	EUR	EUR	KOKKU (EUR)	EUR	EUR	

KINNITAN, ET ARUANDES ESITATUD ANDMED ON ÕIGED.	
Toetuse saaja (allkirjaõigusliku isiku nimi, allkiri, kuupäev)

Aruanne esitatakse Põlva Vallavalitsusele kas digitaalselt allkirjastatuna e-posti aadressile info@polva.ee või paberkandjal allkirjastatuna aadressile Kesk 15, 63308 Põlva.